PROJEKTS

Līgums Nr. FM VID 2024/217

“Konsultantu piesaiste VID administrēto nodokļu, nodevu un citu maksājumu sadalīšanas pa budžetu ieņēmumu ekonomiskās klasifikācijas kodiem (EEK) algoritma novērtēšanai”

|  |  |
| --- | --- |
| Rīgā | Dokumenta datums ir tā elektroniskās parakstīšanas datums |

**Valsts ieņēmumu dienests** (turpmāk – Pasūtītājs vai VID), kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572 “Par A. Gremzdes pilnvarojumu”, no vienas puses un

**\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), tā\_ \_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar statūtiem, no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/217rezultātiem, noslēdz šādu līgumu (turpmāk tekstā – Līgums):

1. **LĪGUMA PRIEKŠMETS**
   1. Pasūtītājs pasūta un Izpildītājs apņemas izvērtēt 2017.gada 24.novembrī noslēgtā līguma Nr. FM VID 2016/153/ERAF “Maksājumu administrēšanas informācijas sistēmas izstrāde, ieviešana un uzturēšana” pielikuma Nr.4.39.0. “Maksājumu administrēšanas informācijas sistēmas (MAIS) 7.22 kārtas realizācija - produkts “Grāmatvedība”” ietvaros AS “Emergn” (turpmāk – izstrādātājs) izstrādāto un VID pieņemto VID administrēto nodokļu, nodevu un citu maksājumu sadalīšanas pa budžetu ieņēmumu ekonomiskās klasifikācijas kodiem (EKK) algoritma, kurš nodrošina vienu reizi mēneša beigās viena ieņēmumu veida pārmaksu novirzīšanu uz citu ieņēmumu veidu parādiem (turpmāk – algoritms), funkcionalitāti, veicot Maksājumu administrēšanas informācijas sistēmas (turpmāk – MAIS) šīs funkcionalitātes programmkoda atbilstības novērtējumu pret VID definētajām prasībām un saskaņoto lietotājstāstu MAIS-STY-6089 GRA-01.1-24: Savstarpējās segšanas EKK maiņas maksājumi AIK un Ministru kabineta noteikumi Nr. 661 "Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai" un 2005.gada 27.decembra Ministru kabineta noteikumi Nr.1032 "Noteikumi par budžetu ieņēmumu klasifikāciju" (turpmāk – Pakalpojums) saskaņā ar Līguma un tā pielikumu noteikumiem.
2. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir **EUR \_\_\_\_\_\_\_\_\_\_\_\_\_\_\_EUR** (\_\_\_\_\_\_\_\_\_\_\_\_ *euro* un \_\_ centi) *(Tiks papildināts atbilstoši izvēlētā pretendenta piedāvājumam)* bez pievienotā vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
   2. Pasūtītājs samaksu par Pakalpojumu veic 30 (trīsdesmit) kalendāro dienu laikā no dienas, kad Līguma 8.7.1.apakšpunktā noteiktā Pasūtītāja pilnvarotā persona un Līguma 8.7.2. apakšpunktā noteiktā Izpildītāja pilnvarotā persona abpusēji ir parakstījušas Līguma 3.3. apakšpunktā noteikto aktu par Pakalpojuma izpildi un Izpildītājs iesniedzis rēķinu.
   3. Izpildītājs Pasūtītājam rēķinus nosūta uz elektroniskā pasta adresi: FP.lietvediba@vid.gov.lv, e-rēķinus Izpildītājs nosūta uz e-adresi EINVOICE\_VID@ 90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi. Puses vienojas, ka rēķins un akts var tikt sagatavoti arī elektroniski un tikt parakstīti ar drošu elektronisko parakstu. Rēķinā Izpildītājs norāda Izpildītāja nosaukumu, Līguma numuru, Pakalpojumu, vienas cilvēkdienas cenu, cilvēkienu skaitu, kopējo summu un rēķina numuru.
   4. Pakalpojuma cenā, kas norādīta Līguma 1.pielikumā, ir iekļautas visas izmaksas, kas saistītas ar Līguma 1.1.apakšpunktā noteiktā Pakalpojuma sniegšanu, kā arī visas izmaksas, kas saistītas ar trūkumu novēršanu, ar nepieciešamo atļauju iegūšanu no trešajām personām saistītās izmaksas, nodokļi (izņemot PVN), nodevas, un visām citām izmaksām, kas nepieciešamas šī Līguma savlaicīgai un kvalitatīvai izpildei.
   5. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.8.1.apakšpunktā norādītajiem sankciju subjektiem tiek atceltas sankcijas un maksājumu ir iespējams veikt.
3. **PUŠU SAISTĪBAS**
   1. Izpildītājs apņemas:
      1. veikt Pakalpojuma izpildi 50 (piecdesmit) kalendāro dienu laikā no Līguma 3.2.1.apakšpunktā minēto dokumentu saņemšanas dienas;
      2. sniegt vērtējumu par izstrādātāja iesniegtā programmkodā ietvertā algoritma atbilstību VID definētajām prasībām, saskaņotajam lietotājstāstam, kā arī saistītajiem normatīvajiem aktiem, veicot aktuālā programmkoda novērtējumu;
      3. sagatavot priekšlikumus programmkoda kļūdu, ja tādas tiks identificētas, labošanai un/vai programmkoda pilnveidošanai. Ja kļūdas nav konstatētas, sagatavot priekšlikumus algoritma darbības kontrolei;
      4. Pēc Līguma 3.1.2. un 3.1.3.apakšpunktos norādīto darbu paveikšanas Izpildītājs, nosūtot uz Līguma 9.punktā norādīto Pasūtītāja e-pastu vai eAdresi un Līguma 8.7.1.apakšpunktā norādīto Pasūtītāja pilnvarotās personas e-pasta adresi, iesniedz Pasūtītājam vērtējumu un priekšlikumus (turpmāk – nodevumu) un pārskatu par veiktajiem darbiem kopā ar reģistrētu pavadvēstuli, ar kuru paziņo par Pakalpojuma izpildes pabeigšanu un rezultātu gatavību nodošanai un apstiprināšanai. Ja faktiski veicamais darbu apjoms ir bijis mazāks par Līgumā norādīto, Izpildītājs pārskatā norāda darbu apjoma samazinājumu.
      5. Līguma izpildē iesaistīt tikai tos speciālistus, kas ir norādīti Līguma 2.pielikumā. Nepieciešamības gadījumā Izpildītājs ir tiesīgs nomainīt Līguma 2.pielikumā sākotnēji norādītos speciālistus ar citiem, kuri atbilst Līguma 2.pielikumā minētajām prasībām, kā arī piesaistīt Līguma darbu izpildē papildu speciālistus, bet tiem ir jāatbilst Līguma 2.pielikumā noteiktajām prasībām, to rakstiski saskaņojot ar \_\_\_\_\_\_\_\_\_\_\_\_\_\_\_\_. Rakstiski saskaņojot speciālistu nomaiņu un papildu speciālista piesaisti, norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu. Speciālistu nomaiņas gadījumā nav nepieciešams veikt Līguma grozījumus;
   2. Pasūtītājs apņemas:
      1. 3 (trīs) darba dienu laikā pēc Līguma spēkā stāšanās dienas nodrošināt Izpildītājam šādu dokumentu un informācijas iesniegšanu: MAIS līgums un dokumentācija (lietotājstāsts), programmatūras prasību apraksts (PPA), programmkods;
      2. nodrošināt intervijas ar algoritma izstrādē iesaistītajiem VID biznesa procesa īpašniekiem un Informātikas pārvaldes pārstāvjiem pēc nepieciešamības;
      3. savlaicīgi veikt samaksu Līguma 2.2. apakšpunktā noteiktajā kārtībā.
   3. Par veikto Pakalpojumu Līguma 8.7.1.apakšpunktā noteiktā Pasūtītāja pilnvarotā persona un Līguma 8.7.2.apakšpunktā noteiktā Izpildītāja pilnvarotā persona abpusēji paraksta aktu par Pakalpojuma izpildi, kas kalpo par pamatu rēķina izrakstīšanai. Aktā obligāti iekļauj šādu informāciju: Līguma numurs; akta nosaukums, kas raksturo tā būtību; Pasūtītājs; Izpildītājs; veiktā Pakalpojuma summa, veiktais darbu apjoms un informāciju vai Pakalpojums ir/nav veikts Līgumā noteiktā termiņā, izpildes termiņa kavējumu darba dienās un Līguma punktu, kurā paredzēta atbildība par Pakalpojuma izpildes termiņa kavējumu. Gadījumā, ja kavēts piegādes termiņš, papildus var norādīt precīzu līgumsoda aprēķinu un gala līgumsoda summu, kā arī darījuma kopējo summu bez pievienotās vērtības nodokļa.

1. **LĪGUMA DARBĪBAS TERMIŅŠ**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz pušu saistību pilnīgai izpildei.
   2. Pusēm ir tiesības izbeigt Līguma darbību, vismaz 14 (četrpadsmit) kalendārās dienas iepriekš rakstveidā paziņojot par to otrai Pusei.
   3. Pasūtītājam ir tiesības vienpusēji izbeigt Līguma darbību, 5 (piecas) darba dienas iepriekš rakstveidā paziņojot par to Izpildītājam, šādos gadījumos:
      1. ja Izpildītājs vēlas grozīt Līgumā noteikto cenu;
      2. ja pasludināts Izpildītāja maksātnespējas process;
      3. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību;
      4. ja Izpildītājs tieši savas vainas dēļ neievēro vai nepilda līgumsaistības.
   4. Pasūtītājs ir tiesīgs vienpusēji izbeigt Līgumu, par to rakstveidā brīdinot otru Pusi vismaz 1 (vienu) darba dienu iepriekš:
      1. ja atbilstoši Starptautisko un Latvijas Republikas nacionālo sankciju likumam Līguma 8.8.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
      2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
   5. Izpildītājs ir tiesīgs vienpusēji izbeigt Līguma darbību 10 (desmit) darba dienas iepriekš, rakstveidā paziņojot par to Pasūtītājam, šādos gadījumos:
      1. ja Pasūtītājs būtiski kavē savu ar Līgumu uzņemto saistību izpildi;
      2. ja Pasūtītājs šādu neizpildi nav novērsis Izpildītāja noteiktajā termiņā;
      3. ja Pasūtītājs Līgumā noteiktajā termiņā nav veicis līgumcenas samaksu.
   6. Līguma izbeigšanas gadījumā Pasūtītājam ir pienākums norēķināties ar Izpildītāju par faktiski paveikto darbu līdz Līguma izbeigšanas brīdim saskaņā ar Līguma 1.pielikumā noteikto cilvēkdienas likmi.
2. **PUŠU ATBILDĪBA**
   1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
   2. Ja Pasūtītājs nenorēķinās ar Izpildītāju Līgumā 2.2.apakšpunktā noteiktajā termiņā, Pasūtītājs maksā Izpildītājam nokavējuma procentus 0,1% (viena desmitā procenta) apmērā no nesamaksātās summas bez PVN par katru kavējuma dienu, nepārsniedzot 10% (desmit) procentus no nesamaksātās summas bez PVN.
   3. Par Līgumā 3.1.1.apakšpunktā noteiktā termiņa kavējumu Pasūtītājs pieprasa un Izpildītājs maksā Pasūtītājam nokavējuma procentus 0,1% (viena desmitā procenta) apmērā no nesamaksātās summas bez PVN par katru kavējuma dienu, nepārsniedzot 10% (desmit) procentus no nesamaksātās summas bez PVN, par katru kavēto kalendāro dienu.
   4. Līgumsoda samaksa neatbrīvo Pusi no pārējo Līguma saistību izpildes.
   5. Pusēm ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   6. Puses vienojas, ka Izpildītājs ir atbildīgs, kad ir vainojams par savu darbības vai bezdarbības rezultātā nodarītajiem zaudējumiem, ciktāl to pieļauj Civillikuma 1779.1 noteiktais.
3. **PAKALPOJUMA KONFIDENCIALITĀTE UN AUTORTIESĪBAS**
   1. Puses apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tā komercdarbību, kas Pusēm ir kļuvusi zināma šī Līguma izpildes rezultātā izņemot tiesību aktos noteiktos gadījumus, kā arī informāciju saistībā ar sniegto Pakalpojumu. Visa informācija, ko Puses sniedz saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pušu rakstveida piekrišanas. Izpildītājs nodrošina neizpaužamas informācijas neizpaušanu no savu darbinieku puses.
   2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).
   3. Puses ar informācijas prettiesisku izpaušanu Līguma ietvaros saprot - tās nodošanu mutvārdos, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
   4. Līgumā minētājām informācijas neizpaužamības saistībām ir beztermiņa raksturs.
   5. Izpildītājs pilnībā nodod Valsts ieņēmumu dienestam visas Autortiesību likuma 15.panta pirmajā, otrajā un trešajā daļā noteiktās autoru mantiskās izņēmuma tiesības uz visiem Līguma izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem autortiesību objektiem, t.sk. izgatavotajiem un Pasūtītāja nodotajiem materiāliem.
   6. Izpildītājs apņemas nodrošināt, ka visu Līguma izpildes rezultātā radīto un Pasūtītāja nodoto, un Pasūtītāja pilnā apmērā apmaksāto autortiesību objektu autori neizmantos Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz vārda norādīšanu (14.panta pirmās daļas 4.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).
4. **NEPĀRVARAMA VARA**
   1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
   2. Par nepārvaramu varu netiek uzskatītas tehniskas dabas problēmas, Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
   3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās, jāinformē par to otra puse un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
   4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
   5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.
5. **CITI NOTEIKUMI**
   1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   2. Ja kādai no Pusēm tiek mainīts juridiskais statuss, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs sūtīt VID patstāvīgās struktūrvienības direktors, direktora vietnieks vai persona, kura viņus aizvieto.
   3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību (tiesību un pienākumu) pārņēmējam.
   4. Izpildītājs nedrīkst nodot savas tiesības, kas saistītas ar Līgumu, trešajai personai bez Pasūtītāja iepriekšējas rakstveida piekrišanas.
   5. Strīdus, kas var rasties šī Līguma izpildes rezultātā vai sakarā ar šo Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina Latvijas Republikas normatīvajos aktos noteiktajā kārtībā.
   6. Par Līguma grozījumiem Puses rakstveidā vienojas, izņemot Līguma 8.2.apakšpunktā minētās informācijas nomaiņas gadījumā, kad rakstiskas vienošanās nav jāslēdz, bet attiecīgās vēstules tiek pievienotas Līgumam un kļūst par tā neatņemamām sastāvdaļām. Rakstiskās vienošanās pievienojamas Līgumam un tās kļūst par šī Līguma neatņemamām sastāvdaļām.
   7. Puses vienojas, ka ar Līguma izpildi saistītos jautājumus risinās un Līguma 3.3.apakšpunktā norādīto aktu parakstīs šādas Pušu pilnvarotās personas:
      1. no Pasūtītāja puses:\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. no Izpildītāja puses: \_\_\_\_\_\_\_\_\_\_\_\_.
   8. Izpildītājs 2 (divu) darba dienu laikā rakstveidā informē Pasūtītāju:
      1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
      2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
      3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
   9. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   10. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.
   11. Līgums ir sagatavots latviešu valodā uz \_ (\_\_\_\_) lapām, tā 1.pielikums ir sagatavots uz \_\_ (\_\_\_\_) lapas, 2.pielikums – uz \_\_ (\_\_\_\_) lapas elektroniska dokumenta veidā un parakstīts ar drošu elektronisko parakstu.

1. **PUŠU REKVIZĪTI**

|  |  |  |
| --- | --- | --- |
| **PASŪTĪTĀJS**  **Valsts ieņēmumu dienests** | | **IZPILDĪTĀJS**  **\_\_\_\_\_\_\_\_\_\_** |
| Talejas iela 1, Rīga, LV-1978 | | Adrese: |
| Reģistrācijas Nr. 90000069281  PVN maksātāja Nr. LV90000069281  Tālr.: 67122689  e-pasts: vid@vid.gov.lv  eAdrese: \_DEFAULT@90000069281 | | Reģistrācijas Nr.  PVN maksātāja Nr.  Tālr.:  e-pasts:  eAdrese: |
| Norēķinu rekvizīti:  Valsts kase  Kods: TRELLV22  Konta Nr.: LV26TREL2130056037000  Ģenerāldirektora vietniece  A.Gremzde | | Norēķinu rekvizīti:  \_\_\_\_\_\_\_  Kods:  Konta Nr.:  \_\_\_\_\_\_\_\_\_\_\_ |
|  |
|  | |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līgumam Nr. FM VID 2024/217

**PAKALPOJUMA CENA**

**Valsts ieņēmumu dienests** (turpmāk – Pasūtītājs), kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572 “Par A. Gremzdes pilnvarojumu”, no vienas puses un

**\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), tā\_ \_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar statūtiem, no otras puses, pamatojoties uz iepirkuma Nr. FM VID 2024/217rezultātiem, vienojas par šādu Pakalpojuma cenu:

*(Tiks papildināts atbilstoši izvēlētā pretendenta piedāvājumam)*

|  |  |
| --- | --- |
| **Pasūtītājs:**  Ģenerāldirektora vietniece  A.Gremzde | **Izpildītājs:**  \_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

līgumam Nr. FM VID 2024/217

**Speciālisti un prasības to nomaiņas gadījumā**

**Valsts ieņēmumu dienests** (turpmāk – Pasūtītājs), kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572 “Par A. Gremzdes pilnvarojumu”, no vienas puses un

**\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), tā\_ \_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar statūtiem, no otras puses, pamatojoties uz iepirkuma Nr. FM VID 2024/217rezultātiem, vienojas par šādiem speciālistiem un prasībām to nomaiņas gadījumā:

1. Speciālisti un prasības to nomaiņas gadījumā:

*(Tiks papildināts atbilstoši izvēlētā pretendenta piedāvājumam)*

2. Izpildītāja speciālisti un to pieredze un kvalifikācija, par ko Izpildītāja piedāvājumam tika piešķirti punkti, vērtējot saimnieciski visizdevīgāko piedāvājumu un, kas jāņem vērā šo speciālistu nomaiņas gadījumā:

*(Tiks papildināts atbilstoši izvēlētā pretendenta piedāvājumam)*

**Pušu paraksti**

|  |  |
| --- | --- |
| **Pasūtītājs:**  **Valsts ieņēmumu dienesta**  ģenerāldirektor\_\_ \_\_\_\_\_\_\_\_\_\_\_\_\_\_ | **Izpildītājs:**  **\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU